विस्मयकारी गद्य लिखने के लिए 5 गुर जिनकी अनदेखी नहीं की जा सकती - Writing Tips Oasis
विस्मयकारी गद्य विस्तारपूर्वक प्रस्तुत नहीं किया जाता, या अधिक वर्णननात्मक और सघन नहीं होता। सघन गद्य पाठक के लिए भारी होता है, तथा लेखक के बारे में शुरुआती या नौसिखिया होने की धारणा देता है। विस्मयकारी गद्य लिखने का अर्थ है किसी विशेष धधक के साथ लिखना जो पाठक को हल्के खुले मुँह और मंद मुस्कान के साथ पुस्तक पर एक टक ताकने के लिए बाध्य करता है जैसे कोई बच्चा सान्ता क्लॉज को निहारेगा। सुंदर गद्य लिखना कठिन नहीं है – परंतु इसमें धैर्य की आवश्यकता होती है, कम से कम आरंभ में। आप कुछ समय तक जगमगाते गद्य लिखने पर ध्यान केंद्रित करते हैं, उसके बाद, रत्नजटित पैरेग्राफ और गीतमय वाक्य आपके पास अपने आप चले आएँगे। निम्नलिखित, आपको कुछ गुर मिलेंगे जो आपके गद्य को अगले स्तर तक ले जाने में आपकी सहायता करेंगे।
1. पूर्णतः सही रहिए
शब्दों को व्यर्थ करते हुए लंबे वाक्यों से पाठकों को क्लांत नहीं कीजिए। क्रियाविशेषण तथा विशेषण युवा लेखकों को फुसलाते हैं, जो प्रत्येक चीज का वर्णन करने में उनका प्रयोग करते हैं। वह फुर्ती से कूदा, वह कोमलता से मुस्कुराई, उसका कार्डीगन लाल काश्मीरी की तरह मुलायम था। वास्तव में, किसी व्यक्ति या घटनाक्रम का वर्णन करने में क्रियाविशेषण और विशेषण का उपयोग करने में कोई भी गलती नहीं है, परंतु आपको उनका उपयोग सब समय नहीं करना चाहिए। यदि आप पूरे उपन्यास के दौरान उन्हें छिड़कते हैं, तब वह पल, वह दृश्य, वह अध्याय, जहाँ कहीं भी आपने उनका उपयोग किया है, उन पर बड़ा प्रभाव डालते हैं; यह अलग से दिखता है और ध्यान आकर्षित करता है।
2. वाक्य की लंबाई
यदि आपकी कहानी में सभी वाक्यों की लंबाई एकरूप है, तब आपकी कहानी किसी ऐसे स्तर पर पहुँच गई है जिसे नीरसता कहते हैं। आपके वाक्यों की लंबाई लघु, दीर्घ और मध्यम में विचरित होनी चाहिए। छोटे वाक्य गति बढ़ा देते हैं, मध्यम इसे प्रवृत्ति देते हैं, और दीर्घ वाक्य इसे मंद कर देते हैं। अपने पात्रों की मनोदशा, भावनाओं और गतिवर्धन के अनुसार विभिन्न लंबाइयों के वाक्यों की सृष्टि कीजिए। जब पात्र चिंतन करते हैं तब अपेक्षाकृत छोटे वाक्य बनाइए, इनसे भी छोटे वाक्य बनाइए जब पात्र खतरे में हों, या कार्यवाही कर रहे हों। अपने वाक्यों की लंबाइयों से खेलिए और देखिए कि आपके उपन्यास के दृश्यों पर क्या प्रभाव पड़ता है।
3. घिसे-पिटे अलंकारों से बचिए
जब आप अपने विवरणों में सटीक होने का प्रयास कर रहे हैं और अपने गद्य में धधक जोड़ने का प्रयास कर रहे हैं, तब घिसे-पिटे मुहावरों के फंदे में फंसना आसान है। अलंकार धधक जोड़ने एक अच्छे उपाय है – परंतु इन्हें घिसे-पिटे होने के बदले मौलिक होना चाहिए। उदाहरण के लिए, आँखों का जल के समान नीला होना घिसी-पिटी बात है। केवल इस अलंकार का अनगिनत बार प्रयोग ही नहीं किया जा चुका है, यह गलत भी है, क्योंकि जल शायद ही कभी नीला होता है। अपने विवरणों में सच्चे, तुलनाओं में सही तथा मौलिक रहने का प्रयास कीजिए, और मौलिक अलंकार पल्लवित-पुष्पित होंगे।
4. विरामचिन्हन और ध्वनि
अपने लिखे हुए किसी अंश को चुनिए। इसे ऊँचे स्वर में पढ़िए। तब आपने दीर्घतर वाक्यों में विरामचिन्हन में उलट-फेर कीजिए। दोनों बार विश्लेषण कीजिए कि आपके वाक्य कैसे सुनाई देते हैं। अधिकतर व्यक्ति, जब पढ़ते हैं, तब अपने मन में कोई ध्वनि सुनते हैं। आपके वाक्यों का सुंदर सुनाई देना महत्वपूर्ण है। विरामचिन्हन इसमें सहायता करता है – अक्सर, आपको पता नहीं होता है कि किसी विशेष शब्द के बाद अल्पविराम होना चाहिए, परंतु उच्च स्वर से पढ़ने पर आपको इसकी खोज करने में सहायता मिलती है। इसके अतिरिक्त अपनी पसंद के शब्दों की एक सूची बना लीजिए, वे शब्द, जो विस्मयकारी हैं, उल्लेखनीय हैं, और उनकी ध्वनि संगीतमय है, जैसे हवा की सनसनी। उनकी सूची बना लीजिए और देखिए कि आप अपने गद्य में उनका कहाँ उपयोग कर सकते हैं।
5. शक्तिशाली शब्द के साथ समाप्त कीजिए
जब भी संभव हो, अपने पैरग्राफ, वाक्य, दृश्य या उपन्यास का अंत किसी शक्तिशाली शब्द के साथ कीजिए। शक्तिशाली शब्द पाने के लिए, वाक्य का विश्लेषण कीजिए, तथा सबसे शक्तिशाली शब्द ढूँढ़ने के लिए, वाक्यांश या पूरे पैरग्राफ का विश्लेषण कीजिए, और अपने पात्र के लिए सबसे महत्वपूर्ण शब्द या वाक्यांश आविष्कार करने का प्रयास कीजिए। तब वाक्य, या पैरग्राफ या वाक्यांश को फिर से लिखने का प्रयास कीजिए और वह शब्द या वाक्यांश रख दीजिए जिसका अंत पर सबसे अधिक प्रभाव पड़ता है। इसे जितना अक्सर संभव हो सके करने का प्रयास कीजिए और यह दूसरा स्वभाव बन जाएगा। शक्तिशाली शब्द परिहास के अंतिम वाक्य के रूप में सोचिए – इसकी आपूर्ति अंत में, और सही समय पर की जानी चाहिए। शक्तिशाली शब्द को आपके पाठकों और पात्रों दोने पर प्रभाव डालना चाहिए।